बार्सिलोनाले जित्यो स्पेनी सुपरकप
बार्सिलोनाको उपाधि खडेरीमा आइतबार पूर्णविराम लागेको छ । उसले लियोनल मेसीले क्लब छाडेयता पहिलो उपधि जितेको छ । प्रशिक्षकका रूपमा ज्याभी आएयता बार्सिलोनाले चुमेको यो पहिलो सफलता हो ।
रियाद — बार्सिलोनाको उपाधि खडेरीमा आइतबार पूर्णविराम लागेको छ । उसले लियोनल मेसीले क्लब छाडेयता पहिलो उपधि जितेको छ । प्रशिक्षकका रूपमा ज्याभी आएयता बार्सिलोनाले चुमेको यो पहिलो सफलता हो ।साउदी अरेबियामा भएको स्पेनी सुपरकपको फाइनलमा बार्सिलोनाले रियल म्याड्रिडलाई ३–१ ले पराजित गरेको हो । सन् २०२१ मा मेसीले बार्सिलोना छाडेका थिए । त्यही वर्ष ज्याभीले प्रशिक्षकको भूमिका सुरु गरेका थिए ।त्यही वर्ष बार्सिलोनाले अन्तिम पटक कोपा डेल रे जितेको थियो । बार्सिलोनाले सन् २०१८ मा अन्तिम पटक स्पेनी कप जितेको थियो । यसपल्ट रियलमाथिको जितमा बार्सिलोनाका लागि रोबर्ट लेवनडोस्की, ज्याभी र पेड्रीले गोल गरे ।खेलको अन्त्यतिर करिम बेन्जेमाले रियलका लागि एक गोल फर्काए । 